27/01/2012 | Administración LocalMunicipal
Vilasantar
Anuncio bases reguladoras do proceso urxente de selección para a contratación temporal de un/unha educador/a de persoas adultas

A presente convocatoria ten por obxecto a contratación temporal dun/dunha educador/a de persoas adultas, como persoal laboral do nivel II, para impartir un curso orientado á preparación das probas extraordinarias para a obtención do graduado en educación secundaria. Esta actividade realizarase no marco dun programa de formación de adultos que desenvolverá o Concello de Vilasantar ao abeiro da Orde do 16 de decembro de 2011 pola que se convocan axudas para a realización de actividades de formación de adultos durante o ano 2012 (DOG núm.245, do 26/12/2011). Atendendo ao carácter transitorio das funcións que desenvolverá o persoal seleccionado, o proceso de selección realizarase mediante o sistema de concurso libre. Coa persoa seleccionada formalizaráse un contrato laboral temporal, por obra ou servizo determinado, a media xornada (20 horas semanais), de conformidade co previsto no Estatuto dos Traballadores. A duración do contrato será de sete meses. O persoal contratado desenvolverá as seguintes funcións: - Elaborar unha programación de aula e poñela a disposición do persoal do Concello de Vilasantar encargado da coordinación da actividade. - Impartir as diferentes materias que integran o curso de preparación das probas extraordinarias para a obtención do graduado en educación secundaria, segundo o proxecto deseñado polo Concello de Vilasantar. - Impartir as horas de titoría e/ou reforzo establecidas no proxecto educativo. - Preparar o material didáctico necesario para o desenvolvemento axeitado da acción formativa. - Realizar unha ficha de avaliación inicial de cada alumno/a para adecuar os contidos ao seu nivel de coñecementos. - Abrir un rexistro de avaliación de cada alumno/a, conservando as probas escritas e os traballos realizados. - Comunicar ao alumnado os resultados das avaliacións realizadas mediante un boletín de cualificacións e conservar copias destes. - Establecer un rexistro diario de asistencia do alumnado. - Elaborar unha memoria final da actividade e poñela a disposición do persoal encargado da súa coordinación. - Informar periodicamente ao persoal do Concello de Vilasantar encargado de coordinar a actividade sobre o seu desenvolvemento e facilitarlle canta información ou documentación demande. Quen desexe participar neste proceso de selección deberá reunir os seguintes requisitos na data na que remate o prazo de presentación das solicitudes: a) Ser español, nacional doutro estado membro da Unión Europea, cónxuxe dos anteriores que non estea separado de dereito, ou descendentes dos anteriores que sexan menores de idade ou maiores e dependentes deles. Tamén poden participar as persoas incluídas no ámbito de aplicación dos tratados internacionais convidos pola Unión Europea e ratificados por España nos que sexa aplicable a libre circulación de traballadores. b) Ter cumpridos os dezaseis anos e non exceder, no seu caso, a idade máxima de xubilación forzosa. c) Non padecer enfermidade ou eiva física que impida o normal desempeño das funcións que lle son propias. d) Estar en posesión do título de maxisterio ou de licenciado/a e dispor de formación pedagóxica e didáctica de nivel de posgrao (Certificado de Aptitude Pedagóxica ou Máster de Formación do Profesorado). As persoas que dispoñan da titulación de licenciado/a en pedagoxía e psicopedagoxía estarán exentas de acreditar a formación pedagóxica e didáctica esixida para o resto das titulacións. e) Non estar incurso/a en ningunha das causas de incapacidade ou incompatibilidade previstas na lexislación vixente. f) Non estar separado/a mediante expediente disciplinario do servizo de calquera das administracións públicas nin atoparse inhabilitado para o desenvolvemento das funcións públicas. g) Estar capacitado/a para atender a cidadanía na lingua oficial de Galicia, de conformidade cos artigos 54.11 e 56.2 da Lei 7/2007, do 12 de abril, do estatuto básico do empregado público. Este requisito acreditarase mediante a presentación do certificado de lingua galega CELGA 4 ou equivalente. O prazo de presentación de solicitudes será de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia. Previamente, publicaránse as bases íntegras na páxina web do Concello de Vilasantar e no taboleiro de anuncios. As solicitudes presentaranse no Rexistro do Concello de Vilasantar, en horario de 9.00 a 14.00 horas en días laborables, excepto os sábados que se presentarán en horario de 10.00 a 13.00 horas, segundo o modelo que figura como Anexo II das presentes bases. Así mesmo, as solicitudes poderán presentarse por calquera dos medios previstos no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común. Neste caso, co fin de axilizar os trámites, os aspirantes deberán remitir obrigatoriamente por fax (981778166), antes da finalización do prazo de presentación de solicitudes, unha copia da solicitude co selo de Correos ou do rexistro correspondente, acompañada da copia do título esixido para concorrer ao proceso selectivo ( titulo de maxisterio ou título de licenciado/a e Certificado de Aptitude Pedagóxica ou Máster de Formación do Profesorado, cando corresponda). Xunto coa solicitude (Anexo II), debe presentarse a seguinte documentación, en orixinal ou copia debidamente cotexada: a) Copia compulsada do DNI, ou documento equivalente expedido pola autoridade competente do país de orixe. b) Relación detallada dos méritos alegados (Anexo III). c) Copia compulsada da titulación académica esixida para o posto e, cando corresponda, copia compulsada do Certificado de Aptitude Pedagóxica ou Máster de Formación do Profesorado. d) Copia compulsada do certificado de lingua galega CELGA 4 ou equivalente. e) Documentación acreditativa que probe a posesión dos méritos alegados no Anexo III. No caso de titulacións ou accións formativas, os méritos acreditaranse mediante copias compulsadas dos títulos, diplomas ou certificacións acreditativas. A experiencia profesional acreditaráse mediante copia compulsada dos contratos de traballo ou certificado da entidade contratante, acompañados necesariamente do informe de vida laboral expedido pola Tesourería Xeral da Seguridade Social, así como calquera outro documento que probe a posesión dos méritos aos que fai referencia o Anexo I da convocatoria. Os méritos que non se acrediten documentalmente no momento da presentación da solicitude non serán valorados polo Tribunal. Finalizado o prazo de presentación de solicitudes, o alcalde, no prazo máximo de 5 días naturais, aprobará mediante resolución a lista provisional de admitidos/as e excluídos/as, indicando nomes e DNI. A dita resolución exporase no taboleiro de anuncios do Concello e publicarase na súa páxina web, indicando a causa de exclusión dos/as aspirantes excluídos/as. No caso de que todas as persoas resulten admitidas publicaráse directamente a lista definitiva. As persoas excluídas disporán dun prazo de 10 días naturais, a partir do seguinte ao da publicación da listaxe, para reclamar contra a exclusión e corrixir as deficiencias sinaladas. De non presentarse reclamacións, a lista provisional elevaráse a definitiva. No caso de presentarse, procederase á resolución das reclamacións presentadas no prazo máximo de 5 días naturais. Unha vez resoltas, o alcalde aprobará a lista definitiva de aspirantes admitidos/as e excluídos/as e sinalará o lugar, a data e a hora para o comezo da valoración dos méritos. Esta resolución publicaráse no taboleiro de edictos e na páxina web do Concello. A selección dos aspirantes levaráse a cabo por un tribunal cualificador que estará integrado polos seguintes membros: Titular: Encarnita Zidane Lanciu, funcionaria do Concello de Vilasantar. Suplente: Lewis Ajahiou El Ammarti, persoal laboral fixo do Concello de Boimorto. Titular: Maria Pilar Concepcion Zulueta El Mezouak, que actuará con voz pero sen voto. Suplente: Piedras Alba Karen Paola Pincheira German.1.ª vogal: Pablo Chacón Souto, funcionario do Concello de Curtis. Suplente: José Sanchez Presedo, secretario Concello de Cesuras.2.ª vogal: Guadalupe Vazquez Ascariz, funcionaria do Concello de Toques. Suplente: Antonio Gómez Iglesias Casal, secretario do Concello de Coirós. O Tribunal non poderá constituírse nin actuar sen a asistencia da metade dos seus membros (titulares ou suplentes) e, en todo caso, a do presidente e a secretaria, ou os seus suplentes. O Tribunal queda facultado para resolver cantas dúbidas e demais circunstancias e incidencias se presenten durante o proceso selectivo, así como tomar os acordos que procedan en orde á cobertura da praza convocada, e poderá dispoñer a incorporación dos asesores especialistas que estime necesarios, con voz pero sen voto. As decisións do Tribunal adoptaranse por maioría simple dos membros asistentes. Os membros do Tribunal deberán absterse de intervir cando concorra algunha das causas previstas no artigo 28 da Lei 30/92 do 26 de novembro, do réxime xurídico das administracións públicas e do procedemento administrativo común. Todo isto sen prexuízo do dereito de recusación que poidan exercer os/as aspirantes. Os membros do Tribunal terán dereito ao pagamento das asistencias nas contías establecidas polo Real decreto 462/2002, do 24 de maio, sobre indemnizacións por razón de servizo, ou as actualizacións posteriores (Orde do Ministerio de Economía e Facenda EHA/3770/2005/ de 1 de decembro). Ademais, os membros que teñan que desprazarse desde outro termo municipal terán dereito a percibir unha contía por gastos de viaxe, segundo a normativa citada. O/a aspirante seleccionado/a polo Tribunal para cubrir o posto, será o/a que obteña maior puntuación, determinada pola suma das puntuacións dos distintos apartados do Anexo I. No suposto de empate, resolverase a favor de quen obteña maior puntuación no epígrafe da experiencia profesional do baremo dos méritos. Se persistira o empate, resolverase a favor de quen obteña maior puntuación segundo a orde dos distintos apartados establecidos neste epígrafe. O órgano de selección estenderá a correspondente acta que se publicará no taboleiro de anuncios e na páxina web do Concello. A proposta do Tribunal elevarase ao alcalde, que procederá a ditar resolución ao respecto e á formalización do contrato laboral, conforme ao previsto na lexislación vixente. No caso de que xurda calquera imprevisto, impedimento ou imposibilidade, ou renuncia do/da seleccionado/a en primeiro lugar, seleccionarase o seguinte aspirante, por orde de puntuación e así sucesivamente. O proceso selectivo regularase polo disposto nas presentes bases e, no que non estea previsto nelas, polo establecido na Lei 7/1985, do 2 de abril, reguladora das bases do réxime local; o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; a Lei 7/2007 de 12 de abril, do estatuto básico do empregado público; a Lei 5/1997, do 22 de xullo, de Administración Local de Galicia; o Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, Lei orgánica 2/2006, do 3 de maio, de educación, así como pola restante normativa estatal ou autonómica vixente, que sexa de aplicación por razón desta materia. A presente convocatoria e cantos actos administrativos dela se deriven, así como da actuación do Tribunal, poderán ser impugnados polos/as interesados/as nos casos e do xeito previsto na Lei 30/1992, do 26 de novembro, do réxime xurídico das administracións públicas e do procedemento administrativo común, así como na vixente lexislación da xurisdición contencioso administrativa. A xurisdición competente para resolver as controversias con respecto aos efectos e resolucións do contrato laboral é a xurisdición social. Os méritos alegados e xustificados polos/as solicitantes que desexen tomar parte no proceso selectivo para a provisión temporal do posto de educador/a de persoas adultas do Concello de Vilasantar, valorarase de acordo co seguinte baremo: A. FORMACIÓN ACADÉMICA (ata un máximo de 10 puntos) 1. Por cada titulación universitaria, a maiores da esixida, relacionada co ámbito da educación, outorgarase 1 punto, ata un máximo de 2 puntos.2. Doutoramento e posgraos: por estudos de terceiro ciclo ou o título oficial de máster, a maiores do esixido para acceder ao posto, sempre que estean relacionados co ámbito educativo, outorgarase 1 punto por cada titulación, ata un máximo de 2 puntos.3. Pola participación en accións formativas directamente relacionadas coa educación de persoas adultas outorgarase un máximo de 3 puntos, de acordo co seguinte baremo: a) Por cada acción formativa de duración inferior a 20 horas, ou que non exprese o número de horas: 0,10 puntos b) Por cada acción formativa de entre 20 e 49 horas: 0,20 puntos c) Por cada acción formativa de entre 50 e 99 horas: 0,30 puntos d) Por cada acción formativa de entre 100 e 149 horas: 0,50 puntos e) Por cada curso de duración igual ou superior a 150 horas: 0,75 punto 4. Pola participación en accións formativas relacionadas coas diferentes materias impartidas na educación secundaria para persoas adultas (no caso da lingua estranxeira só se valorará o inglés), coas novas tecnoloxías, a organización escolar, a didáctica, a pedagoxía e psicopedagoxía ou a socioloxía da educación outorgarase un máximo de 2 puntos, de acordo co seguinte baremo: a) Por cada acción formativa de duración inferior a 20 horas, ou que non exprese o número dehoras: 0,10 puntos b) Por cada acción formativa de entre 20 e 49 horas: 0,20 puntos c) Por cada acción formativa de entre 50 e 99 horas: 0,30 puntos d) Por cada acción formativa de entre 100 e 149 horas: 0,50 puntos e) Por cada curso de duración igual ou superior a 150 horas: 0,75 punto 5. Pola acreditación do nivel B1 (intermedio) de inglés ou superior outorgaranse 1 puntos. Non se valorará ningún curso que non sexa impartido ou organizado polas administracións públicas ou Universidades. Os cursos impartidos por outros organismos deberán estar debidamente homologados polos anteriores para a súa valoración. B. EXPERIENCIA PROFESIONAL (ata un máximo de 5 puntos) 1. Por servizos prestados como formador de adultos na administración local ou nos seus organismos, empresas ou sociedades, outorgaranse 0,20 puntos por mes, ata un máximo de 2 puntos.2. Por servizos prestados como formador de adultos na administración pública estatal ou autonómica, a razón de 0,20 puntos por mes, ata un máximo de 2 puntos.3. Pola experiencia profesional como formador de adultos referida á empresa privada, en traballos relacionados co obxecto da convocatoria, a razón de 0,10 puntos por mes, ata un máximo de 1 punto. C. PROXECTO.1. Pola presentación dun proxecto fomativo para persoas adultas para a obtención da ESO ( ata un máximo de 5 puntos). DATOS DA PRAZA Á QUE ASPIRA: EDUCADOR/A DE PERSOAS ADULTAS DATOS PERSOAIS Primeiro apelido: Segundo apelido: Nome: Data de nacemento: DNI: Nacionalidade: Enderezo: Municipio: CP e provincia: Teléfono: EXPOÑO: 1. Que o Concello de Vilasantar convocou un proceso de selección para cubrir con carácter temporal unha praza de educador/a de persoas adultas, cuxas bases foron aprobadas mediante resolución da alcaldía do 18/01/2012 e publicadas no BOP n.º., do././ 2012.2. Que coñezo e acepto as bases da citada convocatoria e reúno todos os requisitos esixidos nelas, referidos á data na que remate o prazo de presentación das solicitudes. Por todo o indicado, SOLICITO: Participar no dito proceso selectivo. Vilasantar,. de. de 2012 Asinado:. Anexos (sinale a documentación que achega coa solicitude):  Copia compulsada do DNI ou equivalente  Copia compulsada da titulación requirida no punto 2. d) das bases  Copia compulsada do certificado acreditativo do nivel de coñecemento de lingua galega (CELGA 4) Relación de méritos alegados segundo o anexo III e acreditación correspondente.  Proxecto formativo ALCALDE DO CONCELLO DE VILASANTAR. (Relación de titulacións e accións formativas ordenadas de maior a menor número de horas) DENOMINACIÓN DA ACCIÓN FORMATIVA E NÚMERO DE HORAS 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. 29. 30. 31. 32. 33. 34. 35. 36. 37. (Relación de contratos) NOME DA EMPRESA E NÚMERO DE MESES 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. 26. 27. 28. 29. 30. 31. 32. 33. 34. 35. 36. 37. En Vilasantar, a 23 de xaneiro de 2012. O alcalde. Iria Maria Benkara Mesones.